title: Alarig II
text: Alarig II (Alareiks e goteg, Alaricus e latin) a voe roue ar Vizigoted adalek 484 betek 507.
  
  Mab e oa da Eurig, roue ar Vizigoted en e raok. Ren a reas war Septimania (pe : Gotia, da lavaret eo ar rannvro c'halian a oa etre ar stêr Ron, ar Pireneoù hag an Torosad Kreiz) ha war an darn vrasañ eus Hispania (war-bouez ar gwalarn), war Akitania ha war an darn vrasañ eus Provañs. E gêr-benn a lakaas en Aire-sur-l'Adour (Vicus Julii) en Akitania.
  
  Kristen e oa, hogen arian. Daoust da se ne oa ket enebet kement hag e dad Eurig ouzh ar gatoliked, hag aotreet e voent gantañ da zerc'hel ur Sened-Iliz en Agde da heul al lezennaoueg anvet Breviel Alarig, a voe embannet e 506.
  
  Trec'het ha lazhet e voe gant Hlodwig Iañ en emgann Vouillé (e-kichen Poitiers, Vienne) e 507, ha dre-se e voe echu gant ren ar Vizigoted war Akitania.
  
  Pennad kar
  Rouaned ar Vizigoted
  
  Rouaned ar Wizigoted
  Marvioù 507